  Туспуктэм: Иван Коновалов Наталия Сильвестрова 17-тӥ толшоре 17 часын Ижкарысь А. М. Демидов нимо спорт огъетын биатлонистъёслэн ыбылӥськонъя ӵошатсконъёссы ортчозы. Отчы Удмуртиысь спортсмен Александр Корнев но пыриськоз. Со сярысь элькун тӧролэн но кивалтэтлэн пресс-службазы ивортӥз. Ужрад олимпи системая радъяськоз. Нырысь пус чӧлтон но нырысетӥ раунд, бӧрысь четвертьфинал, полуфинал, буйгатӥсь финал но финал луоз. Ӵошатсконъёсын ньыль команда нюръяськоз: — «Дети Александра Пака» Наталья Гербулова кивалтэм улсын. Та командае Александр Корнев пыриськоз; — «Короли тихого часа» Александр Логинов кивалтэм улсын; — «Чак-Чак Норрис» Эдуард Латыпов кивалтэм улсын; —  «Одной правой» Ирина Казакевич кивалтэм улсын. Висисьёслы ӵошатсконъёсты ыбылӥськон интылы матэ кариськыса учкыны луонлык стозы. Таӵе ужрад нырыссьэ Ханты-Мансийскын радъяськиз, отын вормисе Александр Корнев потӥз. Тодэ вайытом, Александр Корнев Чайковскын Россилэн чемпионатаз зарни но бронза медальёс утӥз. Ватсалом,«Ижевская винтовка» ӵошатскон (0+) Удмуртилэн шоркараз 18-тӥ толшоре кутскоз. Тегъёс: Спорт Биатлон ыбылӥськон ӵошатсконъёс Ижкар Удмуртия  